ธปท.จับมือบีโอเจ เสริมแกร่งเงินตรา
ธปท.และบีโอเจลงนามช่วยแลกเปลี่ยนเงินบาทและเยนเป็นเหรียญสหรัฐกรณีขาดสภาพคล่อง
6 พ.ค. 2560

โพสต์ทูเดย์ – ธปท.และบีโอเจลงนามช่วยแลกเปลี่ยนเงินบาทและเยนเป็นเหรียญสหรัฐกรณีขาดสภาพคล่องนางจันทวรรณ สุจริตกุล ผู้ช่วยผู้ว่าการสายยุทธศาสตร์และความสัมพันธ์องค์กร ธนาคารแห่งประเทศไทย (ธปท.) เปิดเผยว่า นายวิรไท สันติประภพ ผู้ว่าการ ธปท. และนายฮารุฮิโกะ คุโรดะ ผู้ว่าการธนาคารกลางญี่ปุ่น (บีโอเจ) ร่วมลงนามในความตกลงทวิภาคีว่าด้วยการแลกเปลี่ยนเงินตรา วงเงินความช่วยเหลือระหว่างกันสูงสุด 3,000 ล้านเหรียญสหรัฐทั้งนี้ ความตกลงดังกล่าวเพื่อเป็นกลไกให้ความช่วยเหลือทางการเงินระหว่างกัน โดยการแลกเปลี่ยนสกุลเงินบาทและเยนเป็นเงินเหรียญสหรัฐ ในกรณีประเทศใดประเทศหนึ่งประสบปัญหาดุลการชำระเงินหรือขาดสภาพคล่องในระยะสั้น อย่างไรก็ดี ฐานะทางเศรษฐกิจปัจจุบันของไทยยังไม่มีความจำเป็นต้องใช้กลไกนี้ด้านสำนักข่าวเกียวโด รายงานว่า นอกจากไทยแล้ว ปัจจุบันญี่ปุ่นทำความตกลงดังกล่าวร่วมกับอินโดนีเซีย ฟิลิปปินส์ และสิงคโปร์ เพื่อแลกเปลี่ยนสกุลเงินของประเทศดังกล่าวเป็นเงินเหรียญสหรัฐ รวมทั้งญี่ปุ่นยังเสนอจัดทำความตกลงทวิภาคีว่าด้วยการแลกเปลี่ยนเงินตราฉบับใหม่ร่วมกับประเทศอาเซียน วงเงิน 4 หมื่นล้านเหรียญสหรัฐ เพื่อให้มีเงินสำรองสกุลเงินเยนกรณีขาดสภาพคล่องระยะสั้น สำนักข่าวเกียวโด เสริมว่า ประเทศอาเซียนบางแห่งพยายามลดการพึ่งพาสกุลเงินเหรียญสหรัฐ และเริ่มพิจารณาสกุลเงินอื่นๆ เป็นทางเลือก เช่น เงินเยนและเงินหยวน